El Club Nàutic Garraf rep el premi Empresa Origen Garraf - Club Nàutic Garraf
4 de desembre de 2019	Club
Es tracta del reconeixement al arrelament al territori, la implicació en la millora de l'ocupació i el desenvolupament econòmic de la comarca
L’Alcaldessa de Sitges, Aurora Carbonell, va fer entrega al President del CN Garraf, Toni Colom, d’una escultura de l'artista de Sitges Artur Duch i un diploma de reconeixement
54 anys d’historia fomentant l’esport nàutic, les activitats socials i la vila del Garraf han estat reconeguts en la primera edició dels guardons Empreses Origen Garraf, que han guardonat al Club Nàutic Garraf en reconeixement al seu arrelament al territori i per la seva implicació en la millora de l'ocupació i en el desenvolupament econòmic de la comarca.
Dimecres 4 de desembre el Saló d’Or del Palau Maricel de Sitges va ser l’escenari per a l’entrega dels guardons, al Club Nàutic Garraf el van acompanyar l’Hotel Meliá de Sitges, El Cable Bar (Sitges), Productes Piqué (Vilanova i la Geltrú), Fundació El Redós de Sant Josep i Sant Pere (Sant Pere de Ribes) i Finques Montané 1943 (Vilanova i la Geltrú).
L'acte ha comptat amb la participació de l'Alcaldessa de Sitges, Aurora Carbonell que va fer entrega al President del Club Nàutic Garraf, Antoni Colom, d’una escultura de l'artista de Sitges Artur Duch i un diploma de reconeixement. També van estar presents la Presidenta de Consell Comarcal el Garraf i Alcaldessa de Sant Pere de Ribes, Abigail Garrido; la Presidenta de NODE Garraf i Alcaldessa de Canyelles, Rosa Huguet; l'Alcaldessa de Vilanova, Olga Arnau; l'Alcaldessa de Cubelles, Rosa Fonoll, i l'Alcaldessa d'Olivella, Marta Verdejo.
A través d'aquesta iniciativa es vol reconèixer a les empreses pels valors com la projecció de la imatge del territori a l'exterior, la contractació de persones de la comarca i de persones de col·lectius més vulnerables, per disposar de proveïdors locals, per la participació en entitats i serveis locals per al desenvolupament del territori, entre d'altres.